EL
C 235/70
Επίσημη Εφημερίδα της Ευρωπαϊκής Ένωσης
3.7.2023
Αιτήματα Η προσφεύγουσα ζητεί από το Γενικό Δικαστήριο: — να ακυρώσει τον κατ’ εξουσιοδότηση κανονισμό (EΕ) 2023/340 της Επιτροπής, της 8ης Δεκεμβρίου 2022, για την τροποποίηση του κατ’ εξουσιοδότηση κανονισμού (ΕΕ) 2017/118 όσον αφορά μέτρα διατήρησης στις περιοχές Sylter Aussenriff, Borkum-Riffgrund, Doggerbank και Östliche Deutsche Bucht, και στις περιοχές Klaverbank, Friese Front και Centrale Oestergronden (1) — να καταδικάσει την καθής στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής η προσφεύγουσα προβάλλει δύο λόγους. 1.
Πρώτος λόγος: Παραβίαση των Συνθηκών Κατά την προσφεύγουσα, ο προσβαλλόμενος κανονισμός παραβιάζει την αρχή της αναλογικότητας, όπως αυτή ορίζεται στο άρθρο 5, παράγραφος 4, της Συνθήκης ΕΕ.
Ειδικότερα: — Ο προσβαλλόμενος κανονισμός δεν επιδιώκει κανέναν θεμιτό σκοπό όσον αφορά την προστασία του οικοτόπου «ύφαλοι» (κωδικός 1170) στην οποία αποβλέπει.
Ο χρησιμοποιούμενος από τη Γερμανία ορισμός του οικοτόπου «ύφαλοι» που περιλαμβάνεται στο παράρτημα Ι της οδηγίας για τους οικοτόπους είναι υπερβολικά ασαφής.
Η Επιτροπή κακώς δεν έθεσε υπό αμφισβήτηση τον ορισμό αυτό. — Οι περιοχές τις οποίες αφορούν οι επιβληθέντες με τον προσβαλλόμενο κανονισμό περιορισμοί της αλιείας είναι υπερβολικά εκτεταμένες και υπερβαίνουν το αναγκαίο μέτρο για την προστασία των οικοτόπων. — Στο μέτρο που ο κανονισμός αποσκοπεί στην προστασία του τύπου βιοτόπου «Πλούσιες σε είδη περιοχές με χαλίκι, με αδρομερή άμμο και με κελύφη οστρακοειδών στις θαλάσσιες και παράκτιες ζώνες», η προσφεύγουσα φρονεί ότι δεν έχει αποδειχθεί ότι είναι αναγκαία η επιβολή περιορισμών στην αλιεία για την προστασία αυτού του τύπου βιοτόπου. — Η εξέταση του πρόσφορου χαρακτήρα των περιορισμών στην αλιεία που θέτει ο προσβαλλόμενος κανονισμός είναι κατά μείζονα λόγο αδύνατη, διότι οι τεχνικές βάσεις των μέτρων διαχείρισης που εξέθεσε η Γερμανία είναι αυτές καθαυτές πλημμελείς.
Η Επιτροπή κακώς δεν τις έθεσε υπό αμφισβήτηση. — Επιπλέον, στο ανατολικό τμήμα του Sylter Außenriff προβλέπονται εξαιρέσεις από ορισμένα όρια αλιευμάτων για την παραδοσιακή αλιεία του κάβουρα, αλλά όχι για άλλες αλιευτικές τεχνικές που επηρεάζουν τους οικοτόπους σε εξίσου μικρή έκταση. — Περαιτέρω, εν πάση περιπτώσει, δεν δικαιολογείται η απαγόρευση της αλιείας του κάβουρα στο 55 % του Amrumbank.
Η επίπτωση της αλιείας του κάβουρα στα αμμώδη υπεδάφη έχει μελετηθεί επαρκώς στο πλαίσιο διαφόρων ερευνών.
Ως εκ τούτου, έχει αποκλεισθεί η ύπαρξη σημαντικών επιπτώσεων στον οικότοπο των αμμοσυρτών. — Όσον αφορά την εξαίρεση τμήματος του Sylter Außenriff από τους περιορισμούς στην αλιεία, δεν διαπιστώνεται η ύπαρξη τεχνικής βάσης που να δικαιολογεί την εξαίρεση αυτή, με αποτέλεσμα οι περιορισμοί στην αλιεία να τίθενται υπό αμφισβήτηση ως προς το σύνολο της περιοχής. 2.
Δεύτερος λόγος: Αναρμοδιότητα Κατά την προσφεύγουσα, δεδομένου ότι ο προσβαλλόμενος κατ’ εξουσιοδότηση κανονισμός έχει ως αντικείμενο την προστασία του τύπου βιοτόπου «Πλούσιες σε είδη περιοχές με χαλίκι, με αδρομερή άμμο και με κελύφη οστρακοειδών», τούτο δεν καλύπτεται από το πεδίο αρμοδιοτήτων που προβλέπεται στο άρθρο 11, παράγραφος 2, του κανονισμού (ΕΕ) 1380/2013 (2), σε συνδυασμό με το άρθρο 13, παράγραφος 4, της οδηγίας 2008/56/ΕΚ (3), λαμβανομένου υπόψη ότι αυτός ο τύπος βιοτόπου δεν περιλαμβάνεται σε εθνικό πρόγραμμα μέτρων και δεν εμπίπτει κατά τα λοιπά στις προστατευόμενες περιοχές που αναφέρονται στο άρθρο 13, παράγραφος 4, της οδηγίας 2008/56/ΕΚ. (1) (2)
(3)
ΕΕ 2023, L 48, σ. 1.
Κανονισμός (ΕΕ) 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ.
1954/2003 και (ΕΚ) αριθ.
1224/2009 και την κατάργηση των κανονισμών του Συμβουλίου (ΕΚ) αριθ.
2371/2002 και (ΕΚ) αριθ.
639/2004 και της απόφασης 2004/585/ΕΚ του Συμβουλίου (ΕΕ 2013, L 354, σ. 22).
Οδηγία 2008/56/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, περί πλαισίου κοινοτικής δράσης στο πεδίο της πολιτικής για το θαλάσσιο περιβάλλον (οδηγία-πλαίσιο για τη θαλάσσια στρατηγική) (ΕΕ 2008, L 164, σ.
19).